Diari Oficial de la Generalitat Valenciana


Sumari del DOGV 9224, del 26-11-2021 (2021/12335)

RESOLUCIÓ de 24 de novembre de 2021, del conseller d'Educació, Cultura i Esport, per la qual es modifica el Pla estratègic de subvencions de la Conselleria d'Educació, Cultura i Esport per al període 2020-2023, aprovat per la Resolució de 23 de març de 2020.
------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9224

Data del DOGV
:   26-11-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/12602


Data del document
:   24-11-2021

Organisme emissor
:   Conselleria d'Educació, Cultura i Esport

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 24 de novembre de 2021, del conseller d'Educació, Cultura i Esport, per la qual es modifica el Pla estratègic de subvencions de la Conselleria d'Educació, Cultura i Esport per al període 2020-2023, aprovat per la Resolució de 23 de març de 2020. [2021/12492]  
L'article 164.a de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions (DOGV 7464, 12.02.2015), disposa que aquelles conselleries que tinguen previst atorgar subvencions hauran d'elaborar amb caràcter previ un pla estratègic de subvencions, en el qual s'integraran les subvencions que pretenguen atorgar, tant dels seus òrgans com dels organismes públics que en depenguen i el contingut de les quals serà el que determine la legislació bàsica estatal.  
L'article 8.1 de la Llei 38/2003, de 17 de novembre, general de subvencions, amb el caràcter de normativa bàsica, estableix que els òrgans de les administracions públiques o qualssevol ens que proposen l'establiment de subvencions, amb caràcter previ, hauran de concretar en un pla estratègic de subvencions els objectius i els efectes que es pretenen amb la seua aplicació, el termini necessari per a la consecució, els costos previsibles i les fonts de finançament, supeditant-se, en tot cas, al compliment dels objectius d'estabilitat pressupostària.  
  
Mitjançant Resolució de 23 de març de 2020 es va aprovar el Pla estratègic de subvencions per al període 2020-2023. Tanmateix, és necessari modificar aquest pla estratègic en allò que respecta a l'objectiu estratègic 1 i 2 de la Direcció General de Formació Professional i Ensenyaments de Règim Especial, atés que es pretén publicar unes noves bases reguladores d'aquestes subvencions, les quals en el cas de ser entitats privades amplien els supòsits per a ser-ne beneficiàries.  
Tot això, amb la finalitat que aquest document oferisca tota la informació relativa a l'activitat subvencional de la Conselleria d'Educació, Cultura i Esport de manera completa i integrada, per afavorir així la informació a la ciutadania i la transparència en la gestió.  
Vist l'anterior, fent ús de les atribucions que em confereixen l'article 28 de la Llei 5/1983, de 30 de desembre, del Consell; l'art. 4 del Decret 173/2020, del Consell, de 30 d'octubre, pel qual s'aprova el Reglament orgànic i funcional de la Conselleria d'Educació, Cultura i Esport, i l'Ordre 9/2021, de 7 de maig, de la Conselleria d'Educació, Cultura i Esport, de desplegament del Reglament orgànic i funcional de la Conselleria d'Educació, Cultura i Esport, resolc:  
  
  
Modificar el Pla estratègic de subvencions 2020-2023, de la Conselleria d'Educació, Cultura i Esport mitjançant les actuacions que a continuació es detallen:  
- Modificació del contingut dels objectius estratègics 1 i 2 de la Direcció General de Formació Professional i Ensenyaments de Règim Especial en els termes que s'indica en l'annex únic de la present resolució.  
  
València, 24 de novembre de 2021.- El conseller d'Educació, Cultura i Esport: Vicent Marzà i Ibáñez.  
  
  
ANNEX ÚNIC  
Modificació del Pla estratègic de subvencions 2020-2023  
  
1. Es modifica en el Pla estratègic de subvencions de la Conselleria d'Educació, Cultura i Esport 2020-2023, en el capítol referit a la Direcció General de Formació Professional i Ensenyaments de Règim Especial, la línia de subvenció S1576, referent a escoles de música, en els termes següents:  
  
OBJECTIU ESTRATÈGIC 1  
Ajudar al sosteniment de l'activitat escolar de les escoles que imparteixen ensenyament no formal de música, tot contribuint al seu finançament de manera que puguen cobrir part de les seues despeses.  
Línia de subvenció  
CODI: S1576. Capítol IV del programa 422.40  
DENOMINACIÓ: subvencions destinades a escoles de música, escoles de música i dansa i escoles de música i arts escèniques dependents d'entitats locals o d'entitats privades de la Comunitat Valenciana.  
  
MODE DE CONCESSIÓ: concurrència competitiva  
BENEFICIARIS: entitats locals o entitats privades titulars d'escoles de música, escoles de música i dansa o escoles de música i arts escèniques. Per tal de ser beneficiàries les entitats privades han de complir algun dels següents supòsits: acreditar ser entitats sense finalitat lucrativa, estar declarades d'utilitat pública per l'administració o disposar d'informe favorable de l'administració autonòmica en el procediment de declaració d'interés social per a projectes culturals desenvolupats per entitats beneficiàries de mecenatge a la Comunitat Valenciana.  
  
DESCRIPCIÓ I FINALITAT. La finalitat de les subvencions és afavorir o coadjuvar al sosteniment de l'activitat escolar de les escoles, tot contribuint al seu finançament de forma que puguen cobrir part de les seues despeses.  
1. Àrees de competència afectades i sectors a què es dirigeixen les ajudes  
Ordenació i gestió de l'ensenyament artístic no formal de música i d'arts escèniques, dins de l'àmbit competencial de la Direcció General. Adreçades a entitats locals i entitats privades, titulars de les escoles que imparteixen aquests ensenyaments.  
2. Objectius i efectes que es pretenen amb la seua aplicació  
- Afavorir la implantació i l'extensió d'un model propi i singular d'educació artística no formal, dirigida a tota la ciutadania de la Comunitat Valenciana que vulga iniciar-se en la pràctica de la música, de la dansa, del teatre o del circ des d'una perspectiva aficionada.  
- Propiciar una gestió econòmica més eficient d'aquestes escoles.  
3. Mecanisme  
Convocatòria anual subvencions.  
4. Delimitació de les línies bàsiques de les bases reguladores  
Cobrir part de les despeses derivades de l'activitat docent (pagament de nòmines del professorat) i despeses ordinàries de funcionament necessàries per a dur a terme l'activitat escolar del curs de la convocatòria.  
5. Calendari:  
Fins al 31 de desembre.  
6. Termini necessari per a la seua consecució  
Exercici econòmic. Renovació cada 4 anys.  
7. Costos previsibles per a la seua realització i fonts de finançament  
1.300.000 ?. Fons propis.  
8. Pla d'acció  
Publicació de la convocatòria en el primer trimestre de l'any. Resolució de la concessió a la finalització del curs escolar. Justificació de l'ajuda entre els mesos de juliol i setembre.  
9. Indicadors de seguiment i avaluació  
- Al voltant de 400 escoles del total de les que estan inscrites en el Registre de Centres Docents de la Comunitat Valenciana. Seguiment de l'execució de l'activitat escolar d'acord amb la normativa que regula aquestes escoles alhora que s'implementen diverses estratègies de millora educativa.  
- Mantindre les plantilles del personal docent i millorar les condicions laborals del professorat que imparteix classe en aquestes escoles.  
10. Resultats de l'avaluació del pla estratègic anterior  
S'ha complit amb el pla establit. Aproximadament 370 entitats han sigut beneficiàries d'aquestes subvencions en cada exercici econòmic. A més, s'ha incrementat progressivament l'import de l'ajuda en la mesura en què s'han inscrit noves escoles en el Registre de Centres Docents, i també, tenint en compte l'augment de l'activitat escolar tan significatiu que estan tenint aquestes escoles.  
  
2. Es modifica en el Pla estratègic de subvencions de la Conselleria d'Educació, Cultura i Esport 2020-2023, en el capítol referit a la Direcció General de Formació Professional i Ensenyaments de Règim Especial, la línia de subvenció S8123, referent a escoles d'arts escèniques, en els termes següents:  
  
  
OBJECTIU ESTRATÈGIC 2:  
Ajudar al sosteniment de l'activitat escolar de les escoles que imparteixen ensenyament no formal d'arts escèniques, tot contribuint al seu finançament de manera que puguen cobrir part de les seues despeses.  
Línia de subvenció:  
CODI: S8123. Capítol IV del programa 422.40  
DENOMINACIÓ: subvencions destinades a escoles de dansa o escoles d'arts escèniques dependents d'entitats locals o d'entitats privades de la Comunitat Valenciana.  
MODE DE CONCESSIÓ: concurrència competitiva  
BENEFICIARIS: entitats locals o entitats privades titulars d'escoles de dansa o escoles d'arts escèniques. Per tal de ser beneficiàries les entitats privades han de complir algun dels següents supòsits: acreditar ser entitats sense finalitat lucrativa, estar declarades d'utilitat pública per l'administració o disposar d'informe favorable de l'administració autonòmica en el procediment de declaració d'interés social per a projectes culturals desenvolupats per entitats beneficiàries de mecenatge a la Comunitat Valenciana.  
DESCRIPCIÓ I FINALITAT. La finalitat de les subvencions és afavorir o coadjuvar al sosteniment de l'activitat escolar de les escoles, tot contribuint al seu finançament de forma que aquestes puguen cobrir part de les seues despeses.  
1. Àrees de competència afectades i sectors a què es dirigeixen les ajudes  
Ordenació i gestió de l'ensenyament artístic no formal d'arts escèniques, dins de l'àmbit competencial de la Direcció General. Adreçades a entitats locals i entitats privades, titulars de les escoles que imparteixen aquests ensenyaments.  
2. Objectius i efectes que es pretenen amb la seua aplicació  
- Afavorir la implantació i extensió d'un model propi i singular d'educació artística no formal, dirigida a tota la ciutadania de la Comunitat Valenciana que vulga iniciar-se en la pràctica de la dansa, del teatre o del circ des d'una perspectiva aficionada.  
- Propiciar una gestió econòmica més eficient d'aquestes escoles.  
3. Mecanisme  
Convocatòria anual subvencions.  
4. Delimitació de les línies bàsiques de les bases reguladores  
Cobrir part de les despeses derivades de l'activitat docent (pagament de nòmines del professorat) i despeses ordinàries de funcionament necessàries per a dur a terme l'activitat escolar del curs de la convocatòria.  
5. Calendari  
Fins al 31 de desembre.  
6. Termini necessari per a la seua consecució  
Exercici econòmic. Renovació cada 4 anys.  
7. Costos previsibles per a la seua realització i fonts de finançament  
300.000 ?. Fons propis.  
8. Pla d'acció  
Publicació de la convocatòria en el primer trimestre de l'any. Resolució de la concessió a la finalització del curs escolar. Justificació de l'ajuda entre els mesos de juliol i setembre.  
9. Indicadors de seguiment i avaluació  
- Al voltant de 15 escoles de dansa del total de les que estan inscrites en el Registre de Centres Docents de la Comunitat Valenciana. Incorporar ensenyaments de teatre i circ. Seguiment de l'execució de l'activitat escolar d'acord amb la normativa que regula aquestes escoles alhora que s'implementen diverses estratègies de millora educativa.  
- Mantindre les plantilles del personal docent i millorar les condicions laborals del professorat que imparteix classe en aquestes escoles.  
10. Resultats de l'avaluació del pla estratègic anterior  
S'ha complit parcialment amb el pla establit. Cinc entitats titulars d'escoles de dansa han resultat beneficiàries d'aquestes subvencions en cada exercici econòmic, per això es pretén incorporar els ensenyaments de teatre i circ sota el paraigua d'escoles d'arts escèniques i així augmentar el nombre de beneficiaris.